LT
L 222/458
Europos Sąjungos oficialusis leidinys
2023 9 8
Pastaba.
Kai ATV sistemos GoA1/2 funkcijos diegiamos B klasės geležinkelio kelyje, riedmenų ATV sistemos diegimas grindžiamas infrastruktūros valdytojo ir geležinkelio įmonių sutartiniais susitarimais, todėl privalomų ATV sistemos GoA1/2 diegimo reikalavimų nėra, kol linijose, kuriose įdiegtos geležinkelio kelio ATV sistemos ir B klasės sistemos, nebus pereita prie visiškai suderinamos ETCS, įskaitant šios TSS A priedėlyje pateiktas geležinkelio kelio ATV sistemos specifikacijas.
7.2.9.3.
RMR
GSM-R ir (arba) FRMCS turi būti diegiamos pagal diegimo reikalavimus, išvardytus 7.3.2 punkte.
7.2.10.
Specifikacijų tvarkymas (klaidų ištaisymas)
7.2.10.1.
Pa r e i g o s v y k d a n t p a ke i t i m ų ko n t r o l ė s v a l d y m o p r o c e s ą
ERTMS specifikacijų pakeitimų kontrolės valdymo proceso metu ir prieš įsigaliojant kitai oficialiai šios TSS redakcijai klaidos priskiriamos prie trukdančių įprastai eksploatuoti arba netrukdančių įprastai eksploatuoti.
Klaidų, trukdančių įprastai eksploatuoti, atveju riedmenų įrangos gamintojai, operatoriai, pvz., teikdami informaciją apie klaidos atsiradimą įprastos eksploatacijos metu, ir infrastruktūros valdytojai, gavę būtiną informaciją iš geležinkelio kelio įrangos gamintojų, atsakydami į ESGA klausimynus (kuriuose nurodomi klaidų sprendimai ir švelninimo priemonės), apibūdina savo gaminius ir sistemos įgyvendinimo variantus, susijusius su nustatyta padėtimi.
Atsakymai į šiuos ESGA klausimynus pateikiami per 3 mėnesius nuo klausimynų paskelbimo; visų pirma infrastruktūros valdytojas ESGA klausimyne įvertina, ar: 1) klaidos poveikis yra priimtinas saugos ir tinklo eksploatavimo atžvilgiu; 2) klaidos poveikis yra priimtinas sąveikos požiūriu.
Tai reiškia, kad: a) neįdiegus geležinkelio kelio įrangos klaidos ištaisymo, bet kurie ERTMS riedmenys, atitinkantys naujausią TSS versiją, galėtų būti įprastai eksploatuojami tinkle; arba b) neįdiegus riedmenų įrangos klaidos ištaisymo, tie ERTMS riedmenys galėtų būti įprastai eksploatuojamas TSS atitinkančiame tinkle.
Agentūra skaidriai skelbia ESGA klausimynų rezultatus.
7.2.10.2.
R i e d m e n ų i r g e l e ž i n ke l i o k e l i o į r a n g o s ga m i n t o j o p a r e i g o s
Klaidų ištaisymus paskelbus oficialioje redakcijoje, gamintojai atitinkamai atnaujina savo sąveikos sudedamąsias dalis ir yra atsakingi už sąveikos sudedamųjų dalių techninę priežiūrą, kaip reikalaujama 4.2.20.1 punkte (įskaitant susijusių EB sertifikatų tvarkymą) ir pagal B priedėlyje (B3 lentelėje) nustatytus pereinamojo laikotarpio reikalavimus.
Šios atnaujintos sąveikos sudedamosios dalys (įskaitant susijusius EB sertifikatus) parengiamos integruoti į atitinkamus posistemius pagal B priedėlį (B3 lentelę).
Pastaba.
Sąveikos sudedamųjų dalių, apie kurias anksčiau pateikta informacija, kaip aprašyta 7.2.10.1 punkte, rodo, kad poveikio saugai, eksploatavimui ir sąveikai nėra, informacijos atnaujinti nereikia.